# Anna Crusafont i Sabater

Anna Crusafont i Sabater (Sabadell, 1937) és una farmacèutica i escriptora catalana.
Es va llicenciar en farmàcia a la Universitat de Barcelona, on també cursà dos anys de Filologia catalana. Va obtenir la titulació de visitadora social, psicòloga a l'Escola de l'Hospital Clínic. Va regentar l'oficina de farmàcia familiar a Sabadell durant més de trenta anys. Des de l'any 2000 ha començat escriure narrativa. És filla del paleontòleg Miquel Crusafont i Pairó i germana de l'historiador Miquel Crusafont i Sabater.
Ha publicat en diferents diaris i revistes de Sabadell i semblances de pintors locals per a catàlegs del Museu d'Art de Sabadell. Ha participat en tallers d'escriptura de l'Ateneu Barcelonès, on va tenir de professora l'escriptora Maria Barbal. Pel que fa a la narrativa, ha publicat Les dones conten (2002), un recull de relats il·lustres d'autores sabadellenques; Venim de fa milions i milions d'anys (2003), conte infantil i juvenil; Fets pols (2004), llibre de relats amb altres escriptors i il·lustradors de Sabadell; Científics lletraferits (2007), un monogràfic de narrativa d'autors ficció amb formació científica publicat per la Universitat de València i tres novel·les: Rellotge d'arena (2007), el pròleg de la qual és de Maria Barbal, Isola Bella (2009) i Quadres d'una exposició (2014), presentada per Maria Barbal.
La novel·la Isola Bella està traduïda al castellà, al portuguès i al grec.

## Obra destacada

* 2002: Les dones conten
* 2003: Venim de fa milions i milions d'anys (2003)
* 2004: Fets pols(amb altres autors)
* 2007: Científics lletraferits, juntament amb Marià Alemany, Sílvia Aymerich, Miquel Barceló, Daniel Closa, Carles M. Cuadras, Martí Domínguez, Xavier Duran, Rosa Fabregat, Jordi Font-Agustí, Teresa Franquesa, Isidre Grau, Amàlia Lafuente, Salvador Macip, Jordi de Manuel, Joan Marcé, Miquel de Palol, Pere Puigdomènech, Carme Torras i Carles Zafon.
* 2007: Rellotge d'arena
* 2009: Isola Bella Traduïda al castellà per Roca editorial (2012); al portuguès (2010) i al grec (2003).
* 2014: Quadres d'una exposició
* 2021: El Ball des estudiants

## Referències

* ↑ «Anna Crusafont - Biografía i millors llibres». La Vanguardia, 20-01-2023. [Consulta: 18 juny 2023].
* ↑ TV3. «Escriure després de la feina». Els matins. TV3 - CCMA, 22-04-2015. [Consulta: 18 juny 2023].
* ↑ TV3. «Escriure després de la feina». [Consulta: 10 abril 2021].
* ↑ «Cultura i Xarxes - La filla del paleontòleg Miquel Crusafont debuta com a novel·lista als 72 anys». Cultura i xarxe. La Xarxa, 19-07-2009. [Consulta: 18 juny 2023].
* ↑ «Estudis sobre Maria Barbal». [Consulta: 10 abril 2021].
* ↑ «Editorial Gregal (Terracel)». [Consulta: 23 maig 2022].
* ↑ Jané, Ramon. «Lletres i ciències, aliades en la creació». [Consulta: 10 abril 2021].
* ↑ Dalmases, Irene «Farmacéutica Anna Crusafont debuta con 72 años con una novela de amor maduro. Noticias de Cultura» (en castellà). El Confidencial, 19-07-2009.
* ↑ El ball dels estudiants. Primera edició: febrer del 2021. Barcelona: Univers, 2021, p. 376. ISBN 978-84-18375-17-0.
* ↑ «L'escriptora Anna Crusafont ens presenta la seva darrera novel·la: 'El Ball dels estudiants'». Al matí. Ràdio Sabadell, 2021. [Consulta: 18 juny 2023].